CELEX: 32013R0255
Language: sl
Date: 2013-03-20 00:00:00
Title: Uredba Komisije (EU) št. 255/2013 z dne 20. marca 2013 o spremembi prilog IC, VII in VIII k Uredbi (ES) št. 1013/2006 Evropskega parlamenta in Sveta o pošiljkah odpadkov zaradi prilagoditve znanstvenemu in tehničnemu napredku  Besedilo velja za EGP

21.3.2013   
            
            
               SL
            
            
               Uradni list Evropske unije
            
            
               L 79/19
            
         UREDBA KOMISIJE (EU) št. 255/2013
   z dne 20. marca 2013
   o spremembi prilog IC, VII in VIII k Uredbi (ES) št. 1013/2006 Evropskega parlamenta in Sveta o pošiljkah odpadkov zaradi prilagoditve znanstvenemu in tehničnemu napredku
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov (1), zlasti člena 58(1) Uredbe,
   ob upoštevanju naslednjega:
   
               (1)
            
            
               Uredba (ES) št. 1013/2006 opredeljuje, pod katerimi pogoji velja postopek predhodne pisne prijave in soglasja za pošiljko odpadkov, ki so navedeni v Prilogi IIIA ali IIIB k navedeni uredbi. Za predložitev prijave je treba izpolniti prijavni in transportni dokument, kot sta določena v prilogah IA in IB k navedeni uredbi. Odpadke iz prilog IIIA, IIIB ali IVA k Uredbi (ES) št. 1013/2006 je mogoče navesti v polju 14 Priloge IA ali IB pod podnaslovom (vi) „Drugo (navedite)“. Prilogo IC k navedeni uredbi, ki vsebuje podrobna navodila za izpolnjevanje priloge IA ali IB, je treba spremeniti, da se pojasni, kako se ti odpadki navajajo v prilogah IA ali IB.
            
         
               (2)
            
            
               Uredba (ES) št. 1013/2006 navaja tudi, pod katerimi pogoji je odpadkom iz prilog IIIA in IIIB k navedeni uredbi treba priložiti dokument iz Priloge VII k navedeni uredbi, kadar so ti odpadki namenjeni odpošiljanju. Ker polje 10 Priloge VII ne omogoča možnosti navajanja odpadkov iz prilog IIIA in IIIB, teh odpadkov v Prilogi VII ni mogoče ustrezno navesti. Zaradi vključitve odpadkov v prilogi IIIA in IIIB je torej treba razširiti možnosti, navedene v polju 10 Priloge VII.
            
         
               (3)
            
            
               Na deseti konferenci pogodbenic Baselske konvencije o nadzoru prehoda nevarnih odpadkov preko meja in njihovega odstranjevanja, ki je potekala od 17. do 21. oktobra 2011, so bile sprejete tehnične smernice in dokumenti z navodili za okolju varno ravnanje. Zaradi njihovega sprejetja je treba ustrezno posodobiti Prilogo VIII k Uredbi (ES) št. 1013/2006.
            
         
               (4)
            
            
               Uredbo (ES) št. 1013/2006 bi bilo zato treba ustrezno spremeniti.
            
         
               (5)
            
            
               Ukrepi iz te uredbe so v skladu z mnenjem odbora, ustanovljenega na podlagi člena 39 Direktive 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv (2) –
            
         SPREJELA NASLEDNJO UREDBO:
   Člen 1
   Uredba (ES) št. 1013/2006 se spremeni:
   
               (1)
            
            
               Priloga IC se spremeni v skladu s Prilogo I k tej uredbi;
            
         
               (2)
            
            
               Priloga VII se nadomesti z besedilom iz Priloge II k tej uredbi;
            
         
               (3)
            
            
               Priloga VIII se nadomesti z besedilom iz Priloge III k tej uredbi.
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 20. marca 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 190, 12.7.2006, str. 1.
   
      (2)  UL L 312, 22.11.2008, str. 3.
   
      PRILOGA I
      Priloga IC k Uredbi (ES) št. 1013/2006 se spremeni:
      
                  (a)
               
               
                  V točki 25(c) se črta drugi stavek.
               
            
                  (b)
               
               
                  V točki 25(d) se črta drugi stavek.
               
            
                  (c)
               
               
                  V točki 25(e) se doda naslednji odstavek:
                  „Takšne oznake so lahko vključene v prilogah IIIA, IIIB ali IVA k tej uredbi. V tem primeru je treba pred oznako navesti številko priloge. Kar zadeva Prilogo IIIA, je treba uporabiti ustrezne oznake, kot so navedene v Prilogi IIIA, po potrebi v vrstnem redu. Nekatere baselske klasifikacijske številke, npr. B1100, B3010 in B3020, so, kot je navedeno v Prilogi IIIA, omejene samo na specifične vrste odpadkov.“
               
            
   
      PRILOGA II
      
         
            „PRILOGA VII
            
               PODATKI, KI SPREMLJAJO POŠILJKE ODPADKOV, KOT JE NAVEDENO V ČLENU 3(2) IN (4)
            
            
               
         
      
   
   
      PRILOGA III
      
         
            „PRILOGA VIII
            
               SMERNICE ZA OKOLJU VARNO RAVNANJE (ČLEN 49)
            
            
                        I.
                     
                     
                        Smernice in dokumenti z navodili, sprejeti na podlagi Baselske konvencije:
                        
                                    1.
                                 
                                 
                                    Tehnične smernice o okolju varnem ravnanju z biomedicinskimi in zdravstvenimi odpadki (Y1; Y3) (1)
                                    
                                 
                              
                                    2.
                                 
                                 
                                    Tehnične smernice o okolju varnem ravnanju z odpadnimi svinčevimi-kislinskimi baterijami (1)
                                    
                                 
                              
                                    3.
                                 
                                 
                                    Tehnične smernice o okolju varnem ravnanju pri celotni in delni demontaži ladij (1)
                                    
                                 
                              
                                    4.
                                 
                                 
                                    Tehnične smernice za okolju varno recikliranje/pridobivanje kovin in spojin kovin (R4) (2)
                                    
                                 
                              
                                    5.
                                 
                                 
                                    Posodobljene splošne tehnične smernice za okolju varno ravnanje z odpadki, ki so sestavljeni iz obstojnih organskih onesnaževal (POP), jih vsebujejo ali so z njimi onesnaženi (3)
                                    
                                 
                              
                                    6.
                                 
                                 
                                    Posodobljene tehnične smernice za okolju prijazno ravnanje z odpadki, ki so sestavljeni iz polikloriranih bifenilov (PCB), polikloriranih terfenilov (PCT) ali polibromiranih bifenilov (PBB), jih vsebujejo ali so z njimi okuženi (3)
                                    
                                 
                              
                                    7.
                                 
                                 
                                    Tehnične smernice za okolju varno ravnanje z odpadki, ki so sestavljeni iz pesticidov aldrin, klordan, dieldrin, endrin, heptaklor, heksaklorobenzen (HCB), mireks, toksafen ali industrijske kemikalije HCB, jih vsebujejo ali so z njimi onesnaženi (3)
                                    
                                 
                              
                                    8.
                                 
                                 
                                    Tehnične smernice za okolju varno ravnanje z odpadki, ki so sestavljeni iz DDT (1,1,1-trikloro-2,2-bis(4-klorofenil)etan), ga vsebujejo ali so z njim onesnaženi (3)
                                    
                                 
                              
                                    9.
                                 
                                 
                                    Tehnične smernice za okolju varno ravnanje z odpadki, ki vsebujejo nenamerno proizvedene poliklorirane dibenzo-para-dioksine (PCDD), poliklorirane dibenzofurane (PCDF), heksaklorobenzene (HCB) ali poliklorirane bifenile (PCB) ali so z njimi onesnaženi (3)
                                    
                                 
                              
                                    10.
                                 
                                 
                                    Tehnične smernice za okolju varno ravnanje z rabljenimi in odpadnimi pnevmatikami (4)
                                    
                                 
                              
                                    11.
                                 
                                 
                                    Tehnične smernice za okolju varno ravnanje z odpadki, ki so sestavljeni iz elementarnega živega srebra, in odpadki, ki so sestavljeni iz živega srebra ali so z njim onesnaženi (4)
                                    
                                 
                              
                                    12.
                                 
                                 
                                    Tehnične smernice za okolju varen sosežig nevarnih odpadkov v cementnih pečeh (4)
                                    
                                 
                              
                                    13.
                                 
                                 
                                    Dokument z navodili za okolju varno ravnanje z rabljenimi in izrabljenimi mobilni telefoni (4)
                                    
                                 
                              
                                    14.
                                 
                                 
                                    Dokument z navodili za okolju varno ravnanje z rabljeno in izrabljeno računalniško opremo, oddelki 1, 2, 4 in 5 (4)
                                    
                                 
                              
                  
                        II.
                     
                     
                        Smernice, sprejete v OECD:
                        Tehnične smernice za okolju varno ravnanje s specifičnimi vrstami odpadkov:
                        Rabljeni osebni računalniki in njihovi ostanki (5)
                        
                     
                  
                        III.
                     
                     
                        Smernice, ki jih je sprejela Mednarodna pomorska organizacija (IMO):
                        Smernice o recikliranju ladij (6)
                        
                     
                  
                        IV.
                     
                     
                        Smernice, ki jih je sprejela Mednarodna organizacija dela (ILO):
                        Varnost in zdravje pri razstavljanju ladij: smernice za azijske države in Turčijo (7)“
                     
                  
      
      
         (1)  Sprejete na šesti konferenci pogodbenic Baselske konvencije o nadzoru prehoda nevarnih odpadkov preko meja in njihovega odstranjevanja, ki je potekala od 9. do 13. decembra 2002.
      
         (2)  Sprejete na sedmi konferenci pogodbenic Baselske konvencije o nadzoru prehoda nevarnih odpadkov preko meja in njihovega odstranjevanja, ki je potekala od 25. do 29. oktobra 2004.
      
         (3)  Sprejete na osmi konferenci pogodbenic Baselske konvencije o nadzoru prehoda nevarnih odpadkov preko meja in njihovega odstranjevanja, ki je potekala od 27. novembra do 1. decembra 2006.
      
         (4)  Sprejete na deseti konferenci pogodbenic Baselske konvencije o nadzoru prehoda nevarnih odpadkov preko meja in njihovega odstranjevanja, ki je potekala od 17. do 21. oktobra 2011.
      
         (5)  Sprejel odbor za okoljsko politiko OECD februarja 2003 (dokument ENV/EPOC/WGWPR(2001)3/končen).
      
         (6)  Resolucija A.962, ki jo je sprejela skupščina Mednarodne pomorske organizacije (IMO) na 23. rednem zasedanju, ki je potekalo od 24. novembra do 5. decembra 2003.
      
         (7)  Za objavo odobril upravljavski organ Mednarodne organizacije dela (ILO) na svojem 289. zasedanju, ki je potekalo od 11. do 26. marca 2004.